פיגוע הירי בחווארה (פברואר 2023)

פיגוע הירי בחווארה היה פיגוע ירי שבוצע ב-26 בפברואר 2023, ה' באדר תשפ"ג, על ידי מחבל פלסטיני בעיירה חווארה שמדרום לשכם. בפיגוע נרצחו שני אחים תושבי היישוב הר ברכה, הלל ויגל יניב. ביום ראשון בצהריים, 26 בפברואר 2023, ה' באדר ה'תשפ"ג, יצאו ברכב האחים הלל (בן 21) ויגל (בן 19) יניב מביתם בהר ברכה בדרכם לישיבות ההסדר בהן למדו. סמוך לשעה 13:40, בהגיעם לכיכר עינאבוס שבעיירה חווארה מדרום לשכם, המחבל הפלסטיני עבד אלפתאח ח'רושה, ירה בהם באקדחו מספר רב של קליעים מטווח קצר דרך חלון רכבם. הם פונו לבית החולים בילינסון, ובהמשך נקבע מותם. בזירה נמצאו 12 תרמילי כדורי אקדח 9 מ"מ. המחבל ח'רושה, איש חמאס ממחנה הפליטים עסכר שליד שכם, השתחרר בדצמבר 2022 ממאסר בישראל על תכנון פיגועים. דובר ארגון הטרור חמאס בירך על הפיגוע, ובשכם חילקו ממתקים לאות שמחה על הרצח. במקביל כמה מאות פעילי ימין הגיעו למאחז אביתר, בדרישה להקימו מחדש. בתוך פחות מחודש מעת הפיגוע בוצעו עוד שני פיגועי ירי בחווארה, באחד מהם נפצע אזרח ישראלי בינוני עד קשה, ובשני נפצעו שני חיילים קשה ובינוני. כעבור כחצי שנה אירע פיגוע נוסף בחווארה בו נרצחו 2 ישראלים, אב ובנו מאשדוד. ערך מורחב – כביש לב השומרון בעקבות הפיגוע הנחתה שרת התחבורה והבטיחות בדרכים מירי רגב את מנכ״ל נתיבי ישראל להכניס להילוך גבוה את עבודות התשתית בכביש עוקף חווארה. בערב שבין הפיגוע להלוויה, נכנסו מאות אנשי ימין קיצוני מהאזור לחווארה, ובמשך כמה שעות שרפו בעיירה מבנים, בתים, ורכוש. גדוד מילואים וצוותי מג"ב שהיו מוצבים בעיירה חילצו עשרות משפחות פלסטיניות מבתיהן לאחר שהוצתו. לפי תחקיר צה"ל, במרכז הפרעות עמדו כ-50 אנשי ימין קיצוני מהאזור, אשר תכנני את הפעולה מבעוד מועד. הנזק שנגרם לרכוש מוערך בכ-10 מיליון שקלים. בעקבות הפיגוע, צה"ל פתח במצוד אחר המחבל שנמלט מהזירה, וחסם לתנועה כבישים באזור. ב-7 במרץ 2023 בפעילות מבצעית בג'נין בשיתוף צה"ל והשב"כ, כוח ימ"מ הרג את המחבל שביצע את הפיגוע. בחילופי האש נהרגו עוד 6 מחבלים. במקביל פעלו הכוחות בשכם ועצרו פלסטינים נוספים, בהם שני בניו של המחבל שסייעו לו, בחשד למעורבות בטרור. שני לוחמי ימ"מ נפצעו קל ובינוני. במאי 2023 הגישה התביעה הצבאית כתבי אישום נגד האחים חאלד ומוחמד חרושה, בניו של עבד אלפתח חרושה, בעבירות של גרימת מוות בכוונה בצוותא (המקבילה לעבירת רצח בבתי המשפט הצבאיים ביו"ש), ועבירות אמל"ח, והם נעצרו עד לתום ההליכים המשפטיים בעניינם. כשבוע וחצי לאחר מכן מופה ביתו של חאלד לקראת הריסה. המיפוי לוּוה בהפרות סדר וחילופי אש שבמהלכם הרגו כוחות צה"ל את אחד היורים. ב-8 באוגוסט 2023 הרסו כוחות צה"ל את ביתו של המחבל עבד אלפתאח ח'רושה במחנה הפליטים עסכר בשכם. בליל 3 בנובמבר 2023 כחלק מסיכול טרור בזמן מלחמת חרבות ברזל כוחות הנדסה, צה"ל ומג"ב פעלו בשכונת מסכאן שעביה שבעיר שכם בחטיבת שומרון להריסת דירת המחבל חאלד חרושה, המזוהה עם ארגון הטרור חמאס והיה שותף לפיגוע הירי. מי שנתן את הפעולה להריסת הבית היה אביהם של הלל ויגל, בעודו לבוש במדי צה"ל כחלק משירות מילואים באזור אליו נקרא בפתיחת המלחמה. גל הטרור בישראל (2023) פיגוע הירי בחווארה (אוגוסט 2023) מדיה וקבצים בנושא פיגוע הירי בחווארה בוויקישיתוף ניר דבורי, ‏"להפעיל ירי מסיבי, הם חוטפים אש": הדקות הגורליות במבצע חיסול המחבל מחווארה, באתר ‏מאקו‏, 11 באפריל 2023 ואפילו בהסתרה - הלל ויגל יניב, סרטון בערוץ "שלום ואסתי יניב", באתר יוטיוב (אורך: 10:20) אסתי ושלום יניב: "יש רגעים של התפרקות ובכי על האובדן", באתר ערוץ 7, 25 באפריל 2023 שלומי הלר‏, פיגוע ירי בשומרון: שני ישראלים נרצחו, באתר וואלה, 26 בפברואר 2023 טל לב רם, ‏חשד לפיגוע: שניים נהרגו מירי מרכב חולף בסמוך לחווארה, באתר מעריב אונליין, 26 בפברואר 2023 ניצן קידר, הלל ויגל יניב, שני אחים מהר ברכה, נרצחו בפיגוע ירי בחווארה, באתר ערוץ 7, 26 בפברואר 2023 קובי פינקלר, הנרצחים בפיגוע הירי בחווארה: הלל מנחם ויגל יעקב יניב מהר ברכה, באתר ערוץ 7, 26 בפברואר 2023 שי אלון, ראש מועצת בית אל שהיה עד ראייה לפיגוע הרצחני בחווארה משחזר: "נורו קליעים בצרורות", בערוץ היוטיוב של ערוץ 14 כרמל דנגור, האחים הלל מנחם ויגל יעקב יניב נרצחו בפיגוע בחווארה, באתר כאן – תאגיד השידור הישראלי, 26 בפברואר 2023 המודיעין הזהיר אך המחבל הרוצח שוחרר, באתר ערוץ 7, 8 במרץ 2023 פני הרוע: בחמאס ברכו על "התגובה הטבעית"; בשכם מחלקים ממתקים • צפו, באתר JDN‏, 26 בפברואר 2023 אמיר בוחבוט‏, בצל ההתפרעויות בחווארה: מאות מתנחלים הגיעו לגבעת אביתר, באתר וואלה, 26 בפברואר 2023 חנן גרינווד, תיעוד: פצוע הפיגוע בחווארה בבית החולים עם רעייתו, באתר ישראל היום, 20 במרץ 2023 לילך שובל, פיגוע שלישי בתוך חודש בחווארה: שני לוחמי צה"ל נפצעו קשה ובינוני מירי של מחבל, באתר ישראל היום, 25 במרץ 2023 רגב הנחתה לקדם את העבודות בכביש עוקף חווארה בעקבות הפיגוע, באתר ynet, 26 בפברואר 2023 מהומות, הצתות ועימותים בחווארה, באתר ערוץ 7, 26 בפברואר 2023 ניר דבורי, ‏"אחד ביום": שבוע בצפון השומרון, באתר ‏מאקו‏, 6 במרץ 2023 ציוץ של ג'וש בריינר איתי בלומנטל, רועי שרון, אליאור לוי וכרמל דנגור, בעקבות הפיגוע: מהומות ענק והצתות בחווארה, באתר כאן – תאגיד השידור הישראלי, 26 בפברואר 2023 אלישע בן קימון, הבוקר שאחרי: בתים ומכוניות שרופים בחווארה | זה הציר המרכזי שהפך למוקד פיגועים ועימותים, באתר ynet, 27 בפברואר 2023 שלומי הלר ואמיר בוחבוט‏, שעות לאחר הפיגוע בחווארה: מאות מתנחלים התפרעו בשומרון, הפלסטינים מדווחים על הרוג, באתר וואלה, 26 בפברואר 2023 ניר דבורי, ‏הגיעו בחוליות עם חומרי בעירה לסמטאות ללא מצלמות אבטחה, לא היה מודיעין מוקדם | תחקיר הפרעות בחווארה, באתר ‏מאקו‏, 8 במרץ 2023 חנן גרינווד, שני נרצחים בפיגוע ירי ליד חווארה שבשומרון, באתר ישראל היום, 26 בפברואר 2023 אלישע בן קימון, עינב חלבי, ליאור אל-חי, 9 ימים אחרי הפיגוע: חוסל המחבל שרצח את הלל ויגל יניב בחווארה, באתר ynet, 7 במרץ 2023 אליהו לוקסנברג, ‏צה"ל מיפה את בית המחבל שרצח את הלל ויגל הי"ד, באתר "סרוגים", 15 במאי 2023 פעילות לילית: צה"ל הורס את בית המחבל שרצח את הלל ויגל יניב, באתר ערוץ 7, 8 באוגוסט 2023 הריסת בית המחבל בחטיבה מרחבית שומרון, סרטון בערוץ "עדכוני צה"ל", באתר יוטיוב (אורך: 00:34)